พระราชกฤษฎีกาเปลี่ยนแปลงเขตเทศบาลเมืองอุดรธานีจังหวัดอุดรธานี (ฉบับที่ ๒)พ.ศ. ๒๕๓๖ ภูมิพลอดุลยเดชป.ร.ให้ไว้ ณวันที่ ๒๗ ธันวาคม พ.ศ. ๒๕๓๖เป็นปีที่ ๔๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองอุดรธานีจังหวัดอุดรธานี เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา ๑๒ วรรคหนึ่งแห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองอุดรธานีจังหวัดอุดรธานี (ฉบับที่ ๒) พ.ศ. ๒๕๓๖มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองอุดรธานีจังหวัดอุดรธานี ซึ่งได้กำหนดไว้ในมาตรา ๓แห่งพระราชกฤษฎีกาเปลี่ยนแปลงเขตเทศบาลเมืองอุดรธานี จังหวัดอุดรธานี พ.ศ. ๒๔๙๕เสียใหม่ โดยให้มีเขต ดังต่อไปนี้หลักเขตที่๑ ตั้งอยู่ริมทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง)ฟากใต้ ที่จุดซึ่งทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง)ฟากใต้ ตัดกับทางหลวงแผ่นดินหมายเลข ๒๐๒๔ อุดรธานี - ไก่เถื่อน ฟากตะวันออกด้านเหนือจากหลักเขตที่๑ เป็นเส้นเลียบริมทางหลวงแผ่นดินหมายเลข ๒๑๐ อุดรธานี - วังสะพุง(ตอนเลี่ยงเมือง) ฟากใต้ ไปทางทิศตะวันออกเฉียงเหนือ ผ่านทางหลวงแผ่นดินหมายเลข ๒สระบุรี หนองคาย ถึงหลักเขตที่ ๒ ซึ่งตั้งอยู่ริมทางหลวงแผ่นดินหมายเลข ๒ สระบุรี หนองคาย (ตอนเลี่ยงเมือง) ฟากใต้ที่จุดซึ่งทางหลวงแผ่นดินหมายเลข ๒ สระบุรี - หนองคาย ฟากตะวันออกบรรจบกับทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง) ฟากใต้จากหลักเขตที่๒ เป็นเส้นเลียบริมทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง) ฟากใต้ไปทางทิศตะวันออกเฉียงใต้ ถึงหลักเขตที่ ๓ ซึ่งตั้งอยู่ริมทางหลวงแผ่นดินหมายเลข ๒สระบุรี - หนองคาย (ตอนเลี่ยงเมือง) ฟากตะวันตก ที่จุดซึ่งทางหลวงแผ่นดินหมายเลข ๒สระบุรี - หนองคาย (ตอนเลี่ยงเมือง) ฟากตะวันตก ตัดกับถนนของกรมโยธาธิการสายรอบเมือง - บ้านสามพร้าว ฟากใต้ด้านตะวันออกจากหลักเขตที่๓ เป็นเส้นเลียบริมทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง)ฟากตะวันตก ไปทางทิศตะวันออกเฉียงใต้ ถึงหลักเขตที่ ๔ซึ่งตั้งอยู่ริมทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง)ฟากตะวันตก ที่จุดซึ่งทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง)ฟากตะวันตก ตัดกับทางหลวงแผ่นดินหมายเลข ๒๒ อุดรธานี - นครพนม ฟากใต้จากหลักเขตที่๔ เป็นเส้นเลียบริมทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง)ฟากตะวันตก ไปทางทิศใต้และทิศตะวันตกเฉียงใต้ ถึงหลักเขตที่ ๕ซึ่งตั้งอยู่ริมทางหลวงแผ่นดินหมายเลข ๒ สระบุรี - หนองคาย ฟากตะวันตก ที่จุดซึ่งทางหลวงแผ่นดินหมายเลข๒ สระบุรี - หนองคาย ฟากตะวันตก ตัดกับทางหลวงแผ่นดินหมายเลข ๒๑๐ อุดรธานี -วังสะพุง (ตอนเลี่ยงเมือง) ฟากเหนือด้านใต้จากหลักเขตที่๕ เป็นเส้นเลียบริมทางหลวงแผ่นดินหมายเลข ๒๑๐ อุดรธานี - วังสะพุง(ตอนเลี่ยงเมือง) ฟากเหนือ ไปทางทิศตะวันตกเฉียงใต้ และทิศตะวันตกเฉียงเหนือถึงหลักเขตที่ ๖ซึ่งตั้งอยู่ริมทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง)ฟากตะวันออก ที่จุดซึ่งทางหลวงแผ่นดินหมายเลข๒๑๐ อุดรธานี - วังสะพุง (ตอนเลี่ยงเมือง) ฟากตะวันออกบรรจบกับทางหลวงแผ่นดินหมายเลข ๒๑๐ อุดรธานี - วังสะพุง ฟากใต้ด้านตะวันตกจากหลักเขตที่๖ เป็นเส้นเลียบริมทางหลวงแผ่นดินหมายเลข ๒๑๐ อุดรธานี - วังสะพุง(ตอนเลี่ยงเมือง) ฟากใต้ ไปทางทิศตะวันออกเฉียงเหนือ และทิศเหนือ ถึงหลักเขตที่ ๗ซึ่งตั้งอยู่ริมทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง)ฟากตะวันออก ที่จุดซึ่งทางหลวงแผ่นดินหมายเลข๒๑๐ อุดรธานี -วังสะพุง (ตอนเลี่ยงเมือง) ฟากตะวันออกตัดกับทางหลวงแผ่นดินหมายเลข๒๑๓๙ ต่อเขตเทศบาลอุดรธานีควบคุม - บรรจบทางหลวงแผ่นดินหมายเลข ๒๑๐ (บ้านถ่อน)ฟากใต้จากหลักเขตที่๗ เป็นเส้นเลียบริมทางหลวงแผ่นดินหมายเลข ๒๑๐ อุดรธานี - วังสะพุง(ตอนเลี่ยงเมือง) ฟากตะวันออก ไปทางทิศเหนือและทิศตะวันออกเฉียงเหนือจนบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลเมืองอุดรธานีจังหวัดอุดรธานี (ฉบับที่ ๒) พ.ศ. ๒๕๓๖(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองอุดรธานี จังหวัดอุดรธานี ได้เจริญขึ้นและมีชุมชนอยู่หนาแน่น สมควรขยายเขตเทศบาลเมืองอุดรธานี จังหวัดอุดรธานีเพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ศิริยา/พิมพ์๑๕ธันวาคม ๒๕๔๙วาทินี/ผู้จัดทำ๑๕ธันวาคม ๒๕๔๙ปิติวรรณ/ปรับปรุง๒๖ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๑๑๐/ตอนที่ ๒๒๘/ฉบับพิเศษ หน้า ๔๖/๓๐ ธันวาคม ๒๕๓๖